Il-Gvern illejla ħabbar illi se jkun qed jgħaddi €5 miljuni f'fond biex jiġu mgħejjuna dawk kollha li jixtiequ jirriklamaw prodotti lokali. Din hija waħda minn elenku ta' miżuri li ġew imħabbra llejla, bil-għan illi tingħata spinta lill-ekonomija. Il-Gvern ħabbar ukoll illi se jiġu allokati €400,000 għal Trade Malta biex bihom ikun hemm promozzjoni diġitali, filwaqt illi se jingħata 80% rifużjoni lil dawk kollha li kienu laħqu ħallsu flus biex jipparteċipaw f'fieri. (Ara aktar detalji fuq is-sit illum.com.mt)